钦定古今图书集成/明伦汇编/闺媛典/第067卷 > 黄鹄妻温氏
## 钦定古今图书集成/明伦汇编/闺媛典/第067卷 > 黄鹄妻温氏

按《凤阳府志》：“温氏，黄造妻。鹄幼颖慧，工绘事，知诗，自
号云卧子。”摹唐人《塞马图》，不辨真赝，性孤愤，自喜颍
人不识也。游浮光，刘悬子奇之。南游河下，王元美为
下榻，悉赠以诗歌，往来吴会者六七年。而温同孀娣
杜门藿食，绝无愁叹声。鹄病危而归，温许偕死。鹄叹
曰：“吾苦汝半生，不我恚恨，斯已难矣，顾肯捐躯从我
邪？”泣解所系绦付之。及夫没，不能卒。办殓具三日乃
毕。以绦缢死柩旁，时年二十有七。